Projekts

**LATVIJAS REPUBLIKAS MINISTRU KABINETS**

2015.gada Noteikumi Nr.

Rīgā (prot. Nr. .§)

**Noteikumi par līzinga, kredīta un ar to saistīto procentu maksājumu deklarāciju**

Izdoti saskaņā ar likuma

“Par nodokļiem un nodevām”

15.panta trešās daļas 5.2punktu

1. Noteikumi nosaka informatīvajā deklarācijā par fiziskās personas – Latvijas Republikas rezidenta – veiktajiem līzinga un kredīta vai arī tikai līzinga vai tikai kredīta un ar to saistīto procentu maksājumiem, kuru summa mēnesī pārsniedz 360 *euro* vai šādu iemaksu kopsumma kalendāra gada laikā pārsniedz 4320 *euro* (turpmāk – informatīvā deklarācija),norādāmās ziņas un informatīvās deklarācijas iesniegšanas kārtību.

2. Līzinga vai kredīta maksājums šo noteikumu izpratnē ir jebkurš maksājums (arī komisijas maksa, procenti un līgumsods), kuru līzinga vai kredīta ņēmējam ir pienākums veikt līzinga vai kreditēšanas pakalpojuma sniedzējam uz līzinga vai kredīta līguma vai ar to saistītā līguma pamata.

3. Informatīvajā deklarācijā (pielikums) par fizisko personu – Latvijas Republikas rezidentu – līzinga un (vai) kredīta maksātāju norāda šādas ziņas:

3.1.  2. ailē – personas kodu;

3.2.  3. ailē – vārdu un uzvārdu.

4. Informatīvās deklarācijas 4. ailē "Maksājumu summa (*euro*)" norāda kalendāra gadā fiziskās personas veikto līzinga un (vai) kredīta maksājumu kopsummu par tiem kalendāra gada mēnešiem, kuros maksājamā summa pārsniedz 360 *euro* vai šādu iemaksu kopsumma kalendāra gada laikā pārsniedz 4320 *euro.*

5. Informatīvās deklarācijas 4. ailē summu norāda *euro* un centos. Ārvalstu valūtā samaksāto līzinga (operatīvā līzinga, finanšu līzinga) un (vai) kredīta maksājumu summu pārrēķina *euro* pēc grāmatvedībā izmantojamā ārvalstu valūtas kursa, kas ir spēkā maksājuma dienas sākumā.

|  |  |
| --- | --- |
| Ministru prezidente | L.Straujuma |
| Finanšu ministrs  | J.Reirs |

26.06.2015. 8:29

250

I.Riekstiņa

67121816, Inese.Riekstina@vid.gov.lv